smcproject/ml-wiki-sentences huggingface dataset:
വൃക്കയ്ക്ക് തകരാർ സംഭവിച്ച് മാസത്തിൽ ഒരു പ്രാവശ്യമെങ്കിലും ഡയാലിസിസിനു വിധേയരാകുന്ന ബി.പി.എൽ  വിഭാഗത്തിൽപ്പെടുന്ന രോഗികൾക്ക് പ്രതിമാസം 1100/- രൂപ നിരക്കിൽ ധനസഹായം അനുവദിക്കുന്നു.
മാനദണ്ഡങ്ങൾ അപേക്ഷകൻ മാസത്തിലൊരിക്കലെങ്കിലും സ്ഥിരമായി ഡയാലിസിസിന് വിധേയരാകുന്ന ബി.പി.എൽ കുടുംബാംഗമായിരിക്കണം.
അപേക്ഷകൻറെ പേരിൽ നാഷണലൈസ്ഡ് ബാങ്കിൽ അക്കൗണ്ട് ഉണ്ടായിരിക്കണം മറ്റ് സർക്കാർ ആനുകൂല്യം ലഭിക്കുന്നവർക്കും ഈ പ്രത്യേക ധനസഹായത്തിന് അർഹതയുണ്ടായിരിക്കും.
സമാശ്വാസം പദ്ധതി II
രക്തം കട്ട പിടിക്കാൻ ആവശ്യമായ ക്ലോട്ടിംഗ് ഫാക്ടറുകളായ 8, 9, 11, 13 എന്നിവയുടെ കുറവു മൂലം ഹീമോഫീലിയായും അനുബന്ധരോഗങ്ങളും ബാധിച്ചവർക്ക് പ്രതിമാസം 1000/- രൂപ നിരക്കിൽ ധനസഹായം അനുവദിക്കുന്നു.
വരുമാനപരിധി ബാധകമാക്കാതെയാണ് ധനസഹായം അനുവദിക്കുന്നത്.
അപേക്ഷകൻ ഹീമോഫീലിയ അല്ലെങ്കിൽ അതിന്റെ അനുബന്ധ രോഗബാധിതനായിരിക്കണം.
മാർഗ്ഗ നിർദ്ദേശങ്ങൾ ബി.പി.എൽ വിഭാഗത്തിൽപെടുന്നുവെന്ന് തെളിയിക്കുന്ന ബി.പി.എൽ സർട്ടിഫിക്കറ്റ് ബി.പി.എൽ റേഷൻ കാർഡിന്റെ സാക്ഷ്യപ്പെടുത്തിയ പകർപ്പ് ഉള്ളടക്കം ചെയ്തിരിക്കണം.
രോഗി മാസത്തിൽ ഒരു തവണയെങ്കിലും ഡയാലിസിസിനു വിധേയമാകുന്നുവെന്നുള്ള സർക്കാർ/ സ്വകാര്യ ആശുപത്രിയിലെ വൃക്കരോഗവിദഗ്ധർ നൽകുന്ന മെഡിക്കൽ സർട്ടിഫിക്കറ്റ്.
സർട്ടിഫിക്കറ്റിൽ ഡയാലിസിസ് ആരംഭിച്ച തീയതി കൂടി രേഖപ്പെടുത്തേണ്ടതാണ്.
അപേക്ഷകൻറെ ലൈഫ്സർട്ടിഫിക്കറ്റും തുടർ ചികിത്സാ സർട്ടിഫിക്കറ്റും സർക്കാർ സ്വകാര്യ ആശുപത്രിയിലെ വൃക്കരോഗവിദഗ്ദ്ധനിൽ നിന്നും ശേഖരിച്ച് 6 മാസത്തിലൊരിക്കൽ എക്സിക്യൂട്ടീവ് ഡയറക്ടർക്ക് (കേരളസോഷ്യൽ സെക്യൂരിറ്റിമിഷൻ) സമർപ്പിക്കേണ്ടതാണ്.
വിലാസം ചുവടെ ചേർക്കുന്നു.
അപേക്ഷകൻറെ പേരിൽ നാഷണലൈസ്ഡ് ബാങ്കിൽ അക്കൗണ്ട് ഉണ്ടായിരിക്കണം.
ബാങ്ക്പാസ്സ് ബുക്ക്കിൻറെ പകർപ്പ് അപേക്ഷയോടൊപ്പം ചേർക്കേണ്ടതാണ്.
ബാങ്ക് അക്കൗണ്ട് നമ്പർ, ബാങ്കിൻറെ പേര്, ബ്രാഞ്ചിൻറെപേര് , IFS കോഡ് എന്നിവ അപേക്ഷയിൽ നിർബന്ധമായും രേഖപ്പെടുത്തണം.
അപേക്ഷകൻ ഡയാലിസിസ് ആരംഭിച്ച തീയതി തെളിയിക്കുന്നതിനായി ഡയാലിസിസ് രേഖപ്പെടുത്തുന്ന ബുക്കിന്റെ പകർപ്പ് മെഡിക്കൽ ആഫീസർ സാക്ഷ്യപ്പെടുത്തി സമർപ്പിക്കേണ്ടതാണ്.
ആധാർ കാർഡിന്റെ പകർപ്പ് സമർപ്പിക്കേണ്ടതാണ്.
ഹീമോഫീലിയ രോഗിയാണെന്ന് ഗവ.
മെഡിക്കൽ കോളേജ് ആശുപത്രിയിലെ / ആലുവ ജില്ലാ ആശുപത്രിയിലെ/പരിയാരം മെഡിക്കൽ കോളേജ് ആശുപത്രിയിലെ മെഡിസിൻ/ പീഡിയാട്രിക്/ ഹെമറ്റോളജി വിഭാഗങ്ങളിലെ ഏതെങ്കിലും ഡോക്ടർ നൽകുന്ന സർട്ടിഫിക്കറ്റ് ആവശ്യമാണ് .
സർട്ടിഫിക്കറ്റിൽ വകുപ്പ് തലവനോ ആശുപത്രി സൂപ്രണ്ടോ മേലൊപ്പിട്ടിരിക്കേണ്ടതാണ്.
അപേക്ഷകൻറെ പേരിൽ ആരംഭിച്ച നാഷണലൈസ്ഡ് ബാങ്ക് പാസ്ബുക്കിൻറെ ബാങ്ക് അക്കൗണ്ട് നമ്പർ, ബാങ്കിൻറെ പേര്, ബ്രാഞ്ചിൻറെ പേര്, IFS കോഡ് നമ്പർ എന്നിവടങ്ങിയ പേജിൻറെ പകർപ്പ് അപേക്ഷയോടൊപ്പം ഹാജരാക്കേണ്ടതാണ്.
അപേക്ഷകൻ പ്രായപൂർത്തിയാവാത്ത ആളാണെങ്കിൽ കുട്ടിയുടെയും രക്ഷിതാവിൻറെയും പേരിൽ സംയുക്തമായി ആരംഭിച്ച ബാങ്ക് അക്കൗണ്ടിൻറെ വിശദാംശങ്ങൾ ഹാജരാക്കേണ്ടതാണ്.
ചികിത്സിക്കുന്ന സർക്കാർ ആശുപത്രിയിൽ നിന്നും ലൈഫ് സർട്ടി ഫിക്കറ്റ് എല്ലാ ജനുവരി മാസത്തിലും ജൂൺ മാസത്തിലും മിഷൻറെ തിരുവനന്തപുരം ആസ്ഥാന ഓഫീസിലേക്ക് നേരിട്ട് അയച്ചു തരേണ്ടതാണ്.
ലൈഫ് സർട്ടിഫിക്കറ്റ് ലഭിക്കുന്ന മുറക്ക് മാത്രമേ തുടർന്നുളള മാസങ്ങളിലെ ധനസഹായം അനുവദിക്കുകയുളളു.
അപേക്ഷകൾ സംബന്ധിച്ചുളള എല്ലാ കത്തിടപാടുകളിലും കേരള സാമൂഹ്യ സുരക്ഷ മിഷനിൽ നിന്നും അനുവദിക്കുന്ന രജിസ്റ്റർ നമ്പ ർ നിർബന്ധമായും ചേർക്കേണ്ടതാണ്.
ആധാർ കാർഡ് ലഭിച്ചവർ ആയതിൻറെ ഫോട്ടോസ്റ്റാറ്റ് ഉളളടക്കം ചെയ്യണം.
അല്ലാത്തവർ ആധാർ രജിസ്ട്രഷൻ സ്ലിപ്പിൻറെ ഫോട്ടോസ്റ്റാറ്റ് കോപ്പി ഉളളടക്കം ചെയ്യേണ്ടതാണ്.
ആധാർ കാർഡ് ലഭിക്കാത്തവർ ഫോട്ടോ പതിച്ച ഏതെങ്കിലും അംഗീകൃത തിരിച്ചറിയൽ രേഖയുടെ ഫോട്ടോസ്റ്റാറ്റ് കോപ്പി ഉളളടക്കം ചെയ്യേണ്ടതാണ്.
അനുബന്ധങ്ങൾ ↑ ↑
സമാസം ഇംഗ്ലീഷ് വിലാസം https://ml.wikipedia.org/wiki/Compound_(linguistics)
വിഭക്തി പ്രത്യേയങ്ങളോ ബന്ധവാചികളായ മറ്റു പദങ്ങളോ കൂടാതെ പരസ്പര ബന്ധമുള്ള പദങ്ങളെ കോർത്തിണക്കി ഒറ്റ പദമാക്കുന്നതിനെ സമാസം എന്നു പറയുന്നു.
പദങ്ങളെ സംഹിതചെയ്യുമ്പോൾ സാധാരണയായി വിഭക്തിപ്രത്യയങ്ങൾ, ദ്യോതകങ്ങൾ തുടങ്ങിയവ ലോപിപ്പിക്കുന്നു.
ഇവയ്ക്ക് ലുൿസമാസങ്ങളെന്ന്‌ പേർ.
ഇവ്വിധം പ്രത്യയം പൂർണ്ണമായും ലോപിക്കാത്ത സമാസമാണ്‌ അലുൿസമാസം (അലുപ്തസമാസം).
അർത്ഥമനുസരിച്ചുള്ള വർഗ്ഗീകരണം തൽപുരുഷൻ - ഉത്തരപദത്തിന്‌ പ്രാധാന്യം.
പൂർവ്വോത്തരപദങ്ങൾ അസമാനാധികരണത്തിൽ.
വിഗ്രഹിക്കുമ്പോൾ വിഭക്തി പ്രത്യയങ്ങൾ സ്പഷ്ടമാകും എന്നതാണ് തത്പുരുഷ സമാസത്തിന്റെ പ്രത്യേകത ഉദാ: പാക്കുവെട്ടി - പാക്കിനെ വെട്ടുന്നത് എന്ന് വിഗ്രഹിക്കാം.
എ എന്ന വിഭക്തി പ്രത്യയം വരുന്നതിനാൽ തത്പുരുഷ സമാസം കർമ്മധാരയൻ‍ - ഉത്തരപദത്തിന്‌ പ്രാധാന്യം.
പൂർവ്വോത്തരപദങ്ങൾ സമാനാധികരണത്തിൽ.
നീലമേഘം എന്ന സമസ്ത പദത്തിൽ നീല പൂർവ്വപദവുo മേഘം ഉത്തരപദവുമാണ്.
ഉത്തര പദമായ മേഘത്തെ വിശേഷിപ്പിക്കുന്നതിനായി ചേർത്തിരിക്കുന്ന പദമാണ് നീല.
വിശേഷണം നിലയും വിശേഷ്യം മേഘവുമാണ്.
വിശേഷണ വിശേഷ്യങ്ങൾ പുർവ്വപദവും ഉത്തരപദവുമായി സമാസിച്ചാൽ അതു കർമ്മധാരയൻ സമാസം.
ഉദാ :- പൂരിതാഭ - പൂരിതമായ ആഭ ദ്വിഗുസമാസം - പൂർ‌വ്വപദം എണ്ണത്തെ സൂചിപ്പിക്കുന്നു.
ഉദാ: മുക്കണ്ണൻ, നാന്മുഖൻ, ദശാനനൻ അവ്യയീഭാവൻ - നാമത്തോട് നാമമോ അവ്യയമോ ഉപസർഗ്ഗമോ ചേർന്ന് ക്രിയയെ വിശേഷിപ്പിക്കുന്നു.
ഉദാ : അനുദിനം,  സസ്നേഹം ദ്വന്ദ്വൻ - പൂർ‌വ്വപദത്തിനും ഉത്തരപദത്തിനും തുല്യപ്രാധാന്യം.
ഉദാ: കൈകാലുകൾ ,രാമകൃഷ്ണൻമാർ, മാതാപിതാക്കൾ ബഹുവ്രീഹി - ഇരുപദങ്ങൾക്കും പ്രാധാന്യമില്ല; മറ്റൊന്നിന് പ്രാധാന്യം.
ഒന്നിലധികം പദങ്ങൾ ചേർന്നു് ഒരു പദമുണ്ടാകുമ്പോൾ മൂലപദങ്ങളിൽനിന്നും വിഭിന്നമായ ഒരു അർത്ഥത്തിനു പ്രാധാന്യം വരുന്ന സമാ‍സം ആണു് ബഹുവ്രീഹി .
പൂർവ്വപദത്തിനോ ഉത്തരപദത്തിനോ പ്രാധാന്യം ഇല്ലാത്ത സമാസമാണിത്.
ഇതിൽ പ്രാധാന്യം എന്തിനെയാണോ, ഏതിനെയാണോ ഉദ്ദേശിച്ചിരിക്കുന്നത് അതിനാണ്.
ഇത്തരം സമാസങ്ങളെ ബഹുവ്രീഹി സമാസം എന്ന് പറയുന്നു.
പലപ്പോഴും വിശേഷണങ്ങളായാണ് ഈ സമാസം ഉപയോഗിക്കപ്പെടുന്നത്.
ഉദാ: ചെന്താമരക്കണ്ണൻ ചെന്താമര പോലെ കണ്ണുള്ളവൻ എന്നാണ് പിരിച്ചുപറയുമ്പോൾ കിട്ടുന്നത്.
ഇവിടെ ചെന്താമരക്കും കണ്ണിനും പ്രാധാന്യം ഇല്ല.
ആർക്കാണോ ഇത്തരം കണ്ണുള്ളത് അയാൾക്കാണ് ഇതിൽ പ്രാധാന്യം.
അതുവഴി അദ്ദേഹത്തിന് വിശേഷണവുമായി ഈ പദം മാറുന്നു.
ബഹുവ്രീഹി: ബഹു = വളരെ, വ്രീഹി = നെല്ല്, ബഹുവ്രീഹി = വളരെ നെല്ലു വിളയുന്ന സ്ഥലം.
സ്ഥിരബുദ്ധി: സ്ഥിര = ഉറച്ച, സ്ഥിരബുദ്ധി = ഉറച്ച ബുദ്ധിയുള്ളവൻ.
പങ്കജാക്ഷി: പങ്കജം = താമര, അക്ഷി = കണ്ണു്, പങ്കജാക്ഷി = താമരയിതൾ പോലെയുള്ള കണ്ണുകളുള്ളവൾ, സുന്ദരി.
രൂപമനുസരിച്ചുള്ള വർഗ്ഗീകരണം നാമത്തോട് നാമം ക്രിയയോട് നാമം ക്രിയയോട് ക്രിയ നാമത്തോട് ക്രിയ സമാസം ഇവ കൂടി കാണുക സന്ധി വ്യുല്പാദനം പദരൂപവത്കരണം വിഭക്തി
സമാന്തരമിഥ്യായന്ത്രം ഇംഗ്ലീഷ് വിലാസം https://ml.wikipedia.org/wiki/Parallel_virtual_machine ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പല ഇനത്തിലും തരത്തിലുമുള്ള ഒന്നിലധികം കമ്പ്യൂട്ടറുകളുടെ ക്രിയാശക്തി ഒരുമിച്ചുചേർത്ത്,നെറ്റ്വർക്ക് അധിഷ്ഠിതമായ സോഫ്റ്റ്‌വെയർ വഴി അവയിലെല്ലാം ഒരേ സമയത്തു നടത്താവുന്ന സമാന്തരപ്രക്രിയകളിലൂടെ രൂപീകരിച്ച ഒരു അവാസ്തവിക സൂപ്പർകമ്പ്യൂട്ടർ  ആണു് സമാന്തര മിഥ്യായന്ത്രം (Parallel Virtual Machine (PVM)).
ഈ സംവിധാനത്തിലെ അംഗങ്ങളായ കമ്പ്യൂട്ടറുകൾ യുണിക്സ് , വിൻഡോസ് , ആൻഡ്രോയ്ഡ് തുടങ്ങി വിവിധ ഓപ്പറേറ്റിങ്ങ് സിസ്റ്റങ്ങളിലാവാം പ്രവർത്തിക്കുന്നതു്.
എങ്കിൽപ്പോലും, ഓരോ ഓപ്പറേറ്റിങ്ങ് സിസ്റ്റത്തിലേയും ഏറ്റവും നല്ല സൗകര്യങ്ങളും മേന്മകളും മുതലാക്കി അതെല്ലാം ഒന്നിച്ചുചേർത്തു് പരമാവധി ക്ഷമതയും വേഗതയുമുള്ള ഉത്തരങ്ങളും തീരുമാനങ്ങളും കൈവരിക്കാനാവും.
ഈ തരം മിഥ്യാസംയോജനസംവിധാനത്തിനു് ഉപയോഗിക്കുന്ന സോഫ്റ്റ്‌വെയറുകൾ പൊതുവേ ഉയർന്ന ജംഗമശേഷി (highly portable) ഉള്ളവയാണു്.
സമാന്തരശ്രേണി
ഗണിതശാസ്ത്രത്തിൽ സമാന്തര ശ്രേണിയെന്നാൽ അടുത്തടുത്ത രണ്ട് സംഖ്യകളുടെ വ്യത്യാസം തുല്യമായ സംഖ്യകളുടെ ശ്രേണിയാണ്.
ഓരോ ശ്രേണിയുടെയും ഈ വ്യത്യാസത്തെ ആ ശ്രേണിയുടെ പൊതുവ്യത്യാസം(common difference) എന്ന് പറയുന്നു.
ഉദാഹരണമായി 5,7,9
എന്നിങ്ങനെ പദങ്ങളായ(terms) സമാന്തര ശ്രേണിയിൽ പൊതുവ്യത്യാസം 2 ആണ്.
ഒരു സമാന്തരശ്രേണിയുടെ ആദ്യപദം f {\displaystyle \ f} ഉം അടുത്തടുത്ത പദങ്ങളുടെ പൊതുവ്യത്യാസം dയും ആയാൽ n-​​‍ാം പദം( a n {\displaystyle \ a_{n}} ) a n = a 1 + ( n − 1 ) d , {\displaystyle \ a_{n}=a_{1}+(n-1)d,}
അഥവാ പൊതുവായി a n = d n + ( f − d ) {\displaystyle \ a_{n}=dn+(f-d)}
ഒരു സമാന്തരശ്രേണിയുടെ സ്വഭാവം അതിന്റെ പൊതുവ്യതാസത്തിൽ അധിഷ്ടിതമാണ്.
പൊതുവ്യത്യാസം പോസിറ്റീവ് ആണെങ്കിൽ ശ്രേണിയിലെ പാദങ്ങൾ പോസിറ്റീവ് അനന്തതയിലേക്ക് വർധിക്കും.
പൊതുവ്യത്യാസം നെഗറ്റീവ് ആണെങ്കിൽ ശ്രേണിയിലെ പാദങ്ങൾ നെഗറ്റീവ് അനന്തതയിലേക്ക് വർധിക്കും.
സമവാക്യങ്ങൾ n-​​‍ാം പദം
ഒരു സമാന്തര ശ്രേണിയിലെ n-​​‍ാം പദം ആദ്യത്തെ പദത്തോട് പൊതുവ്യത്യാസം (n-1) തവണ കൂട്ടണം.
ഇതിന്റെ ബീജഗണിതരൂപം ചുവടെ കൊടുത്തിരിക്കുന്നു.
a n = f + ( n − 1 ) d {\displaystyle \ a_{n}=f+(n-1)d} അല്ലെങ്കിൽ
𝑎𝑛=𝑑𝑛+(𝑓−𝑑)
ആണ് തുക
ഒന്ന് മുതൽ n വരെയുള്ള എണ്ണൽ സംഖ്യകളുടെ തുക 1) n(n+1) ÷2
ഒരു സമാന്തരശ്രേണിയിലെ ആദ്യപദം f , പൊതുവ്യത്യാസം d യും ആണെങ്കിൽ ആദ്യത്തെ n പദങ്ങളുടെ തുക -87 -72 -63 -54 ബീജഗണിതരൂപം \X_n=a_n+b
2) Sn=n/2 [X1+Xn] പൊതുവ്യത്യാസം
d = പദവ്യത്യാസം/ സ്ഥാനവ്യത്യാസം
x16 = 6
X 6=16
d = ?
= 6-16/16-6 
= -10/10 = -1 അവലംബം
യൂറോപ്യൻ പച്ചത്തവള ഇംഗ്ലീഷ് വിലാസം https://ml.wikipedia.org/wiki/European_Green_Toad
ബുഫോനിഡൈ കുടുംബത്തിൽപ്പെട്ട ഒരിനം പേക്കാന്തവളയാണ് യൂറോപ്യൻ പച്ചത്തവള ( ഇംഗ്ലീഷ് : European Green Toad ).
ബുഫോ ജനുസ്സിൽപ്പെട്ട ഇവയുടെ ശാസ്ത്രീയ നാമം ബുഫൊ വിരിഡിസ്(Bufo Viridis) എന്നാണ്.
ശരീര ഘടന യൂറോപ്യൻ പച്ചത്തവള
പല പ്രദേശങ്ങളിലുമുള്ള തവളകൾക്കും അവയുടെ തൊലിപ്പുറത്തെ നിറത്തിലും ഘടനയിലും സാരമായ വ്യതിയാനങ്ങൾ കാണാം.
ശരീരത്തിനു പുറത്തുള്ള ഭാഗത്തെ പുള്ളികൾക്ക് പച്ചയോ ഇരുണ്ട തവിട്ടൊ അപൂർവമായി ചുവപ്പോ ആയിരിക്കും നിറം.
മിക്ക തവളകളുടേയും വയർ ഭാഗത്തെ നിറം വെളുപ്പൊ ഇളം നിറമോ ആണ്.
മറ്റു പേക്കാന്തവളകളെപ്പോലെ ഇവയ്ക്കും കഴുത്തിനു പിറകിലായി ഒരു വിഷ സഞ്ചിയുണ്ട്.
തവളകൾ ഭയപ്പെടുമ്പോൾ ഇതിൽ ചെറു വീര്യമുള്ള വിഷം സ്ര​‍വി​പ്പിക്കുന്നു.
ആൺ തവളകളേക്കാൾ വലിപ്പം കൂടുതലുള്ളത് പെൺതവളകൾക്കാണ്.
പെൺ തവളകൾ ഒരു തവണ 9,000 മുതൽ 15,000 വരെ മുട്ടകളിടുന്നു .
പരമാവധി വലിപ്പം ആറ് ഇഞ്ച് വരെയാണ്, വളരെ അപൂർവമായെ ഇത്രയും വലിപ്പം എത്താറുള്ളു.
ആവാസ മേഖല
യൂറോപ്പ് , ഏഷ്യ , വടക്കേ അമേരിക്ക എന്നീ ഭൂഖണ്ഡങ്ങളിലാണ് യൂറോപ്യൻ പച്ചത്തവളകളെ കാണപ്പെടുന്നത്.
സ്റ്റെപ്പി വനങ്ങൾ, പർവ്വതങ്ങൾക്ക് സമീപം, അർദ്ധ മരുഭൂമികൾ, ഉൾ ഗ്രാമങ്ങൾ എന്നിവിടങ്ങളാണ് ഇവയുടെ ആവാസ മേഖല.
സ്വഭാവം Mating call of the European Green Toad
ഈയാംപാറ്റ , വിട്ടിൽ , ഈച്ച മറ്റു ഷഡ്‌പദങ്ങൾ ചെറു ചിത്രശലഭങ്ങൾ‍ , മണ്ണിര തുടങ്ങിയവയാണ്‌ യൂറോപ്യൻ പച്ചത്തവളകളുടെ മുഖ്യ ആഹാരം .
ചൂടും പ്രകാശവും മാറുന്നതിനനുസരിച്ച് നിറം മാറാനുള്ള കഴിവും ഇവക്കുണ്ട്.
അവലംബം C. Colliard, A. Sicilia, G.F. Turrisi, M. Arculeo, N. Perrin and M. Stöck: Strong reproductive barriers in a narrow hybrid zone of West-Mediterranean green toads (Bufo viridis subgroup) with Plio-Pleistocene divergence.
BMC Evolutionary Biology 10 (2010): 232 (16 pp.) http://www.biomedcentral.com/1471-2148/10/232 {{ cite journal }} : Check date values in: | date= ( help ) ; Unknown parameter | coauthors= ignored ( | author= suggested) ( help ) {{ cite journal }} : Check date values in: | date= ( help ) ; Unknown parameter | coauthors= ignored ( | author= suggested) ( help ) CS1 maint: unflagged free DOI ( link ) Wikimedia Commons has media related to Bufo viridis .
യൂറോപ്യൻ മിങ്ക് ഇംഗ്ലീഷ് വിലാസം https://ml.wikipedia.org/wiki/European_mink
നീർനായകളുടെ കുടുംബമായ മസ്റ്റെലൈഡിലെ ഒരു അംഗമാണ് യൂറോപ്യൻ മിങ്ക് .
Mustela lutreola  (മുസ്ടെല ലൂട്രിയോല)എന്ന ശാസ്ത്രീയ നാമത്തിൽ അറിയപ്പെടുന്ന ഇതിനെ റഷ്യൻ മിങ്ക് എന്നും വിളിക്കാറുണ്ട്.
ഇത് നീർനായകളെ പ്പോലെ തന്നെ ജലാശയങ്ങൾക്ക് പരിസരത്തായി കാണപ്പെടുന്നു.
എലികൾ , തവളകൾ , മത്സ്യങ്ങൾ , പ്രാണികൾ എന്നിവയാണ് ഇവയുടെ പ്രധാന ആഹാരം.
ആവാസ സ്ഥാനങ്ങളുടെ നാശം കാരണം ഇവ ഇന്ന് ഗുരുതരമായ വംശനാശ ഭീഷണി  നേരിടുന്നു.
സ്ഥിതിവിവരങ്ങൾ ആകെ എണ്ണം : പതിനായിരത്തിൽ താഴെ.
നീളം:  19-21.6 cm വാലിന്റെ നീളം: 12-17.6 cm ഭാരം: 450-1,005 g ആവാസം:കാട്ടരുവികൾ,ചതുപ്പ് പ്രദേശങ്ങൾ
യൂറോപ്യൻ മുയൽ
തെക്കുപടിഞ്ഞാറൻ യൂറോപ്പ് , സ്പെയിൻ , പോർട്ടുഗൽ , വടക്കുപടിഞ്ഞാറൻ ആഫ്രിക്ക , മൊറോക്കൊ , അൽജീറിയ മുതാലായ രാജ്യങ്ങളിൽ സാധാരണ കണ്ടുവരുന്ന മുയലുകൾ യൂറോപ്യൻ മുയൽ അഥവാ പടിഞ്ഞാറൻ മുയൽ (The European rabbit or common rabbit) എന്ന പേരിൽ അറിയപ്പെടുന്നു.
യൂറോപ്പാണ് ഇവയുടെ സ്വദേശം.
അന്റാർട്ടിക്കയും സഹാറയുടെ ചില ഭാഗങ്ങളുമൊഴികെ ലോകത്ത് എല്ലായിടങ്ങളിലും വ്യാപിച്ചുകഴിഞ്ഞു.
ഇവയുടെ എണ്ണത്തിൽ ഏറ്റവുമധികം വർദ്ധനവുണ്ടായത് ഓസ്ട്രേലിയയിൽ ആണ്.
ഓസ്ടേലിയയുടെ ചരിത്രത്തിലെ ഏറ്റവും വലിയ ജീവിവർഗ്ഗനാശത്തിനു കാരണം ഇവയാണെന്നു പറയപ്പെടുന്നു.
അടിഭാഗത്തു വെള്ളയും മറ്റുഭാഗങ്ങൾ ബ്രൗൺ നിറവുമായിരിക്കും പടിഞ്ഞാറൻ മുയലിന്റേത്.
അപൂർവമായി വെള്ളനിറത്തിലും കാണപ്പെടുന്നു.
കാഴ്ച്ചയിൽ നീണ്ടു നിവർന്നു നിൽക്കുന്ന ചെവികളും നാലു കാലുകളും ഉണ്ട്.
രോമാവൃതമായ ശരീരമായിരിക്കും.
നീളവും തൂക്കവും
13.5 ഇഞ്ചു മുതൽ 20 ഇഞ്ചു വരെ നീളവും 4 സെന്റീമീറ്റർ മുതൽ 8 സെ മീ വരെ വാൽനീളവു ഉണ്ടാകും.
ഇതിന്റെ ഭാരം ഒരു കിലോഗ്രാം മുതൽ 2.25 കിലോഗ്രാം വരെ കാണും.
അവലംബം പുറത്തേക്കുള്ള കണ്ണികൾ പടിഞ്ഞാറൻ മുയൽ http://www.theanimalfiles.com/mammals/rabbits_hares_pikas/european_rabbit.html
യൂറോപ്യൻ റഷ്യ ഇംഗ്ലീഷ് വിലാസം https://ml.wikipedia.org/wiki/European_Russia Russia in Europe and Asia with current administrative divisions ( de facto boundaries ).
യൂറോപ്പിൽ കിടക്കുന്ന റഷ്യയുടെ പടിഞ്ഞാറൻ ഭാഗമാണ് യൂറോപ്യൻ റഷ്യ , പടിഞ്ഞാറൻ റഷ്യ , സെൻട്രൽ റഷ്യ എന്നൊക്കെ അറിയപ്പെടുന്നത്.
ഏകദേശം 3,960,000 സ്ക്വയർ കിലോമീറ്ററാണ് (1,528,560 ചതുരശ്ര മൈൽ) റഷ്യയുടെ ഈ ഭാഗത്തെ വിസ്തൃതി.
യൂറാൽ പർവതനിരകൾ പടിഞ്ഞാറും കസാക്കിസ്ഥാൻ തെക്കും അതിരുകളായി കണക്കാക്കുന്നു.
റഷ്യയുലെ വൻ നഗരങ്ങളായ മോസ്കോ , സെന്റ് പീറ്റേഴ്സ്ബർഗ് എന്നിവ ഈ മേഖലയിലാണ് സ്ഥിതി ചെയ്യുന്നത്.
റഷ്യയുടെ ഭൂവിസ്തൃതിയുടെ 75%വും ഏഷ്യയിലാണെങ്കിലും ജനസംഖ്യയുടെ 77%വും യൂറോപ്പിലാണ്.
Ethnic map of the European Russian Empire prior to the outbreak of World War I അവലംബം ↑ Includes the Republic of Crimea and the city of Sevastopol which are de facto administrated by Russia but considered part of Ukraine by most other states.
യൂറോപ്പുമായി ബന്ധപ്പെട്ട ഈ ലേഖനം അപൂർണ്ണമാണ്‌.
യൂറോപ്യൻ ധ്രുവപ്പൂച്ച ഇംഗ്ലീഷ് വിലാസം https://ml.wikipedia.org/wiki/European_Polecat
കാർണിവോറ ജന്തുനിരയിലെ മസ്റ്റെലൈഡ് (Mustelidae) കുടുംബത്തിൽപ്പെടുന്ന വന്യ സസ്തനിയാണ്‌ യൂറോപ്യൻ ധ്രുവപ്പൂച്ച , കോമൺ പോൾകാറ്റ് , ബ്ലാക്ക്' അല്ലെങ്കിൽ ഫോറസ്റ്റ് പോൾകാറ്റ് , യൂറോപ്യൻ ഫെററ്റ് , അല്ലെങ്കിൽ വൈൽഡ് ഫെററ്റ് എന്നും അറിയപ്പെടുന്നു.
ശാസ്ത്രനാമം: മസ്റ്റെല പുട്ടോറിയസ് (Mustela putorius), മസ്റ്റെല പുട്ടോറിയസ് പുട്ടോറിയസ് (Mustela putorius putorius).
യൂറോപ്പ് , ഏഷ്യ , ആഫ്രിക്കയുടെ വടക്കൻ പ്രദേശങ്ങൾ എന്നിവിടങ്ങളിലാണ് ഇവയെ സാധാരണ കണ്ടുവരുന്നത്.
ധ്രൂവപ്പൂച്ചകളുടെ ശരീരം മെലിഞ്ഞതും 38-51 സെന്റിമീറ്റർ വരെ നീളമുള്ളതുമാണ്; വാലിന് 13-19 സെന്റിമീറ്ററും, തൂക്കം 0.7-1.4 കിലോഗ്രാമും.
കടും തവിട്ടു മുതൽ കറുപ്പു വരെ നിറമുള്ള ധ്രുവപ്പൂച്ചകളുണ്ട്.
തലയുടെ ഇരുവശങ്ങളിലും കണ്ണിന്റെയും ചെവിയുടെയും ഇടയ്ക്ക് ഒരു മഞ്ഞപ്പട്ട കാണപ്പെടുന്നു.
കാലുകൾ ചെറുതാണ്.
കാലുകളിൽ മൂർച്ചയുള്ള കൂർത്തു വളഞ്ഞ നഖരങ്ങളോടുകൂടിയ അഞ്ച് വിരലുകളുണ്ട്.
ഇവയുടെ പല്ലുകൾ മാംസം ഭക്ഷിക്കുന്നതിന് വളരെ അനുയോജ്യമായതാണ്.
ധ്രുവപ്പൂച്ചകൾ രാത്രിയിലാണ് ഇരതേടുന്നത്.
ജന്തുക്കളുടെ ഗന്ധം തിരിച്ചറിഞ്ഞാണ് ഇവ ഇര പിടിക്കുന്നത്.
മരത്തിലോ മറ്റു വസ്തുക്കളിലോ പിടിച്ചുകയറാനുള്ള ശേഷി ഇവയ്ക്ക് കുറവാണ്.
എലി , ചുണ്ടെലി തുടങ്ങിയ ചെറുജീവികളെ ഇവ ആഹാരമാക്കുന്നു.
ഇവ പലപ്പോഴും കോഴിയുടെയും മുയലിന്റെയും കൂടുകളിൽ അതിക്രമിച്ചു കയറി അവയെ കൊന്നുഭക്ഷിക്കാറുണ്ട്.
ധ്രുവപ്പൂച്ചകൾ അതിനെക്കാൾ വലിപ്പംകൂടിയ ജന്തുക്കളെവരെ കൊന്നുഭക്ഷിക്കും; അവശേഷിക്കുന്ന മാംസം പിന്നീടു ഭക്ഷിക്കാൻ സൂക്ഷിച്ചുവയ്ക്കുകയും ചെയ്യും.
ശരീരത്തിലെ കട്ടിയുള്ളതും ഇടതൂർന്നതുമായ രോമാവരണവും അതിനടിയിലായുള്ള ഇലാസ്തികകലകളും കുറുക്കൻ ‍, നായ് , പാമ്പ് മുതലായ ശത്രുക്കളുടെ കടി ഏല്ക്കുന്നതിൽനിന്ന് ഒരു പരിധിവരെ ഇവയെ സംരക്ഷിക്കുന്നു.
യൂറോപ്യൻ ധ്രുവപ്പൂച്ചകൾ വർഷത്തിൽ രണ്ടുപ്രാവശ്യം പ്രസവിക്കും.
40-45 ദിവസമാണ് ഗർഭകാലം.
ഒരു പ്രസവത്തിൽ 3-7 കുഞ്ഞുങ്ങളുണ്ടാകുന്നു.
ജനിച്ച് 20 ദിവസത്തിനുശേഷമേ ഇവയ്ക്ക് കാഴ്ചശക്തിയുണ്ടാകുന്നുള്ളൂ.
ഏകദേശം ഏഴ് ആഴ്ച വരെ തള്ളപ്പൂച്ചയുടെ മുലപ്പാൽ മാത്രമാണ് കുഞ്ഞുങ്ങളുടെ ആഹാരം.
ആൺ ധ്രുവപ്പൂച്ചകൾ കുഞ്ഞുങ്ങളെ വളർത്തുന്നതിൽ യാതൊരു പങ്കും വഹിക്കുന്നില്ല.
യൂറോപ്യൻ ധ്രുവപ്പൂച്ചയെ വളർത്തുമൃഗമായി ഇണക്കി വളർത്താറുണ്ട്.
കീരികുടുംബത്തിലെ മറ്റ് അംഗങ്ങളെപ്പോലെ ധ്രുവപ്പൂച്ചകളും പൃഷ്ഠഭാഗത്തുള്ള ഗ്രന്ഥികളിൽനിന്ന് ദുർഗന്ധമുള്ള ഒരു സ്രവം പുറപ്പെടുവിക്കാറുണ്ട്.
ഈ സ്രവം ഒരു പരിധിവരെ ഇവയെ ശത്രുക്കളിൽനിന്ന് രക്ഷനേടാനും കൂട്ടങ്ങളുടെ അതിർത്തി നിർണയത്തിനും സഹായിക്കുന്നു.
വർഗ്ഗീകരണം ടർക്കിസ്ഥാൻ ധ്രുവപ്പൂച്ച - മസ്റ്റെല എവർസ്മാനി (Mustela eversmanni) എന്ന ശാസ്ത്രനാമമുള്ള ധ്രുവപ്പൂച്ചകൾ റഷ്യയിൽ ധാരാളമായി കണ്ടുവരുന്നു.
യൂറോപ്യൻ ധ്രുവപ്പൂച്ചകളെക്കാൾ നീളവും നിറവും ഇവയ്ക്ക് കുറവായിരിക്കും.
അമേരിക്കൻ ധ്രുവപ്പൂച്ച - മസ്റ്റെല നൈഗ്രിപെസ് (Mustela nigripes) എന്ന ഇനം ധ്രുവപ്പൂച്ചകൾ ടെക്സാസിനും വടക്കൻ ഡക്കോട്ടയ്ക്കും ഇടയിലെ പ്രയറി പുൽമേടുകളിൽ ധാരാളമായി കാണപ്പെടുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധ്രുവപ്പൂച്ച എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ Wikimedia Commons has media related to Mustela putorius .
വിക്കിസ്പീഷിസിൽ Mustela putorius എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Animal ecology of polecat Waarneming.nl Archived 2008-06-18 at the Wayback Machine .
Pictures, sightings, distribution maps of European polecats in the Netherlands.
European polecat  (Mustela putorius) Archived 2010-01-10 at the Wayback Machine .
- ARKive.org
യൂറോപ്യൻ മൺവെട്ടിക്കാലൻ തവള ഇംഗ്ലീഷ് വിലാസം https://ml.wikipedia.org/wiki/European_Spadefoot_Toad
പെലൊബാറ്റിഡൈ കുടുംബത്തിലെ ഒരിനം പേക്കാന്തവളയാണ് യൂറോപ്യൻ മൺവെട്ടിക്കാലൻ തവള ( ഇംഗ്ലീഷ് : European Spadefoot Toad ).
പെലൊബാറ്റസ്(Pelobates) എന്ന ഏക ജനുസ്സ് മാത്രമേ ഈ കുടുംബത്തിലുള്ളു.
ജന്മദേശം യൂറോപ്പായ ഇവയെ മെഡിറ്ററേനിയൻ, വടക്കു പടിഞ്ഞാറൻ ഏഷ്യ , പടിഞ്ഞാറൻ ഏഷ്യ എന്നിവിടങ്ങളിൽ ഇവയെ കാണപ്പെടുന്നു.
യൂറോപ്യൻ മൺവെട്ടിക്കാലൻ തവളക്കൾക്കിടയിൽ വലിപ്പം കൂടുതലും കുറവുമുള്ളതുമായ തവളകളുണ്ട്.
പത്ത് സെന്റിമീറ്റർ വലിപ്പം വയ്ക്കുന്ന ഇവയ്ക്ക് അവ്യക്തമായ നിറമാണുളളത്.
മണ്ണിൽ മാളങ്ങൾ തുരന്നുണ്ടാക്കി അതിനുള്ളിലാണ് ഇവ താമസിക്കാറുള്ളത്.
പാദത്തിന്റെ ഒരു വശത്തായി മൺവെട്ടി പോലുള്ള സവിശേഷമായ ഒരവയവമുണ്ട്.
ഈ കുഴികളിൽ നിന്ന് മഴക്കാലാത്താണ് ഇവ കൂടുതലായി പുറത്ത് വസിക്കാറുള്ളത്, ഈ കാലയളവിലാണ് പ്രജനനത്തിനു തിരഞ്ഞെടുക്കാറുള്ളത്.
ഈ ജനുസ്സലെ വാൽമാക്രികൾ വെള്ളത്തിൽ ജീവിക്കുന്നവയാണ്.
വെള്ളം കുറച്ച നാളുകളിൽ കെട്ടികിടക്കുന്ന താൽക്കാലിക കുളങ്ങളിലാണ് ഇവ മുട്ടയിടുന്നത്, രണ്ടാഴ്ചയ്ക്കുള്ളിൽ കായാന്തരണം പൂർണ്ണമാകുകയും ചെയ്യുന്നു.
വാൽമാക്രികൾ തങ്ങളുടെ കൂട്ടത്തിലുള്ള വാൽമാക്രികളേയും ആഹാരമാക്കാറുണ്ട്.
കുടുംബം പെലൊബാറ്റിഡൈ ജനുസ്സ് പെലൊബാറ്റസ് പടിഞ്ഞാറൻ മൺവെട്ടിക്കാലൻ തവള ( Pelobates cultripes ) സാധാരണ മൺവെട്ടിക്കാലൻ തവള ( Pelobates fuscus ) കിഴക്കൻ മൺവെട്ടിക്കാലൻ തവള ( Pelobates syriacus ) മൊറോക്കൻ മൺവെട്ടിക്കാലൻ തവള ( Pelobates varaldii ) അവലംബം {{ cite journal }} : Unknown parameter | coauthors= ignored ( | author= suggested) ( help ) ; Unknown parameter | month= ignored ( help ) {{ cite journal }} : Unknown parameter | coauthors= ignored ( | author= suggested) ( help ) ; Unknown parameter | month= ignored ( help ) {{ cite journal }} : Unknown parameter | coauthors= ignored ( | author= suggested) ( help ) ; Unknown parameter | month= ignored ( help ) പുറത്തേക്കുള്ള കണ്ണികൾ Pelobates എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
യൂറോപ്യൻ മന്ത്രവാദം ഹാൻസ് ബാൽദുങ് ഗ്രീനിന്റെ മൂന്ന് മന്ത്രവാദിനികൾ , സി. 1514
ഭൂഖണ്ഡത്തിന്റെ സാമൂഹികവും മതപരവും നിയമപരവുമായ ഭൂപ്രകൃതികളിൽ ഒരു അടയാളം അവശേഷിപ്പിച്ചുകൊണ്ട് നൂറ്റാണ്ടുകളായി വികസിച്ച ഒരു ബഹുമുഖ ചരിത്രപരവും സാംസ്കാരികവുമായ പ്രതിഭാസമാണ് യൂറോപ്യൻ മന്ത്രവാദം .
മാന്ത്രികതയുടെയും അമാനുഷികതയുടെയും സങ്കൽപ്പങ്ങൾ സാമൂഹിക വിശ്വാസങ്ങളിൽ ഇഴചേർന്നപ്പോൾ യൂറോപ്യൻ മന്ത്രവാദത്തിന്റെ വേരുകൾ ക്ലാസിക്കൽ പ്രാചീനതയിലേക്ക് തിരികെയെത്തുന്നു.
പുരാതന റോമിൽ , ഒരു വിജാതീയ സമൂഹത്തിൽ, ഹാനികരമായ മാന്ത്രികതയ്‌ക്കെതിരെ നിയമങ്ങളുണ്ടായിരുന്നു.
മധ്യകാലഘട്ടത്തിൽ , സ്ത്രീകളെക്കുറിച്ചുള്ള സ്ത്രീവിരുദ്ധ വീക്ഷണങ്ങൾ സ്ത്രീകളുടെ കൂട്ടുകെട്ടിലേക്കും ദുഷിച്ച മന്ത്രവാദത്തിലേക്കും നയിച്ചു, പാഷണ്ഡതയുടെയും പിശാചാരാധനയുടെയും ആരോപണങ്ങൾ കൂടുതൽ പ്രബലമായി.
ആധുനിക കാലഘട്ടത്തിന്റെ തുടക്കത്തിൽ, വലിയ മന്ത്രവാദ വേട്ടകൾ നടക്കാൻ തുടങ്ങി, ഭാഗികമായി മതപരമായ പിരിമുറുക്കങ്ങൾ, സാമൂഹിക ഉത്കണ്ഠകൾ, സാമ്പത്തിക പ്രക്ഷോഭങ്ങൾ എന്നിവയ്ക്ക് ആക്കം കൂട്ടി.
മന്ത്രവാദിനികളെ അപകടകാരികളായോ പിശാചുമായി സഖ്യത്തിലേർപ്പെട്ടിരിക്കുന്നവരായോ ബ്ലാക്ക് മാജിക്കിലൂടെ ദോഷം വരുത്താൻ കഴിവുള്ളവരായും കണ്ടു.
മന്ത്രവാദിനികളെ തിരിച്ചറിയുന്നതിനും വിചാരണ ചെയ്യുന്നതിനും ശിക്ഷിക്കുന്നതിനുമുള്ള ചട്ടക്കൂട് നൽകിയ 1486-ലെ ഒരു ഗ്രന്ഥമായ മല്ലിയസ് മാലെഫിക്കാറം ആണ് മന്ത്രവാദികളെ വേട്ടയാടുന്നവരെ രൂപപ്പെടുത്തിയ ഒരു പ്രധാന വാചകം.
കത്തോലിക്കാ സഭയുടെ വർദ്ധിച്ചുവരുന്ന സ്വാധീനം യൂറോപ്പിലുടനീളം മന്ത്രവാദ വിചാരണകളുടെ ഒരു തരംഗത്തിലേക്ക് നയിച്ചു.
സാധാരണയായി, മന്ത്രവാദത്തിന്റെ ആരോപണങ്ങൾ അയൽക്കാർ ഉന്നയിക്കുകയും സാമൂഹിക സംഘർഷങ്ങളിൽ നിന്ന് പിന്തുടരുകയും ചെയ്തു.
സ്ത്രീകൾ, പ്രായമായവർ, സാമൂഹിക മാനദണ്ഡങ്ങൾ പാലിക്കാത്തവർ എന്നിവരുൾപ്പെടെ പാർശ്വവൽക്കരിക്കപ്പെട്ട വ്യക്തികളെ പലപ്പോഴും ആരോപണങ്ങൾ ലക്ഷ്യമിട്ടിരുന്നു.
പുരുഷന്മാരെപ്പോലെ സ്ത്രീകളും പലപ്പോഴും ആരോപണങ്ങൾ ഉന്നയിച്ചു.
മാന്ത്രിക രോഗശാന്തിക്കാർക്ക് (' തന്ത്രശാലികളായ നാടോടി ' അല്ലെങ്കിൽ 'ജ്ഞാനികൾ' എന്ന് വിളിക്കപ്പെടുന്ന) മന്ത്രവാദം ഇല്ലാതാക്കാൻ കഴിയുമെന്ന് സാധാരണക്കാർ വിശ്വസിച്ചിരുന്നു.
അധികാരികൾ ചിലപ്പോൾ ഈ രോഗശാന്തിക്കാരെ മന്ത്രവാദവുമായി ബന്ധപ്പെടുത്തി അവരെ കളങ്കപ്പെടുത്താൻ ശ്രമിച്ചു, ചിലർ മന്ത്രവാദികളാണെന്ന് ആരോപിക്കപ്പെട്ടു, പക്ഷേ അവർ കുറ്റാരോപിതരിൽ ന്യൂനപക്ഷമായിരുന്നു.
16- ഉം 17-ഉം നൂറ്റാണ്ടുകൾക്കിടയിൽ മന്ത്രവാദ-ഭ്രാന്ത് അതിന്റെ പാരമ്യത്തിലെത്തി, അതിന്റെ ഫലമായി പതിനായിരക്കണക്കിന് ആളുകൾ വധിക്കപ്പെട്ടു .
ചരിത്രത്തിന്റെ ഈ ഇരുണ്ട കാലഘട്ടം അന്ധവിശ്വാസത്തിന്റെയും ഭയത്തിന്റെയും അധികാരത്തിന്റെയും സംഗമത്തെയും സങ്കീർണ്ണമായ പ്രശ്‌നങ്ങൾക്ക് ബലിയാടുകളെ കണ്ടെത്താനുള്ള സാമൂഹിക പ്രവണതയെയും പ്രതിഫലിപ്പിക്കുന്നു.
പതിനേഴാം നൂറ്റാണ്ടിൽ റഷ്യയിലെ സാർഡം മന്ത്രവാദ പരീക്ഷണങ്ങളുടെ സ്വന്തം ആവർത്തനം അനുഭവിച്ചിട്ടുണ്ട്.
മന്ത്രവാദിനികൾ മന്ത്രവാദം നടത്തുകയും അമാനുഷിക പ്രവർത്തനങ്ങളിൽ ഏർപ്പെടുകയും ചെയ്യുന്നു, ഇത് അവരെ പുറത്താക്കുന്നതിനും വധിക്കുന്നതിനും കാരണമായി.
മന്ത്രവാദ പരീക്ഷണങ്ങളോടുള്ള റഷ്യയുടെ സമീപനത്തിൽ സഭാപരവും മതേതരവുമായ അധികാരപരിധികളുടെ സംയോജനം അക്കാലത്തെ മതപരവും രാഷ്ട്രീയവുമായ അധികാരത്തിന്റെ പരസ്പരബന്ധിതമായ സ്വഭാവത്തെ എടുത്തുകാണിച്ചു.
പതിനേഴാം നൂറ്റാണ്ട് പുരോഗമിച്ചപ്പോൾ, മന്ത്രവാദിനികളെക്കുറിച്ചുള്ള ഭയം കേവലം അന്ധവിശ്വാസത്തിൽ നിന്ന് രാഷ്ട്രീയ കൃത്രിമത്വത്തിനുള്ള ഒരു ഉപകരണമായി മാറി, ഭരണവർഗത്തിന് ഭീഷണിയായ വ്യക്തികളെ ലക്ഷ്യമിട്ടുള്ള ആരോപണങ്ങൾ ഉപയോഗിച്ചു.
1940- കൾ മുതൽ, നിയോപാഗൻ മന്ത്രവാദ പ്രസ്ഥാനങ്ങൾ യൂറോപ്പിൽ ഉയർന്നുവന്നു, പുരാതന പുറജാതീയവും നിഗൂഢവുമായ ആചാരങ്ങളെ പുനരുജ്ജീവിപ്പിക്കാനും പുനർവ്യാഖ്യാനം ചെയ്യാനും ശ്രമിക്കുന്നു.
ജെറാൾഡ് ഗാർഡ്നർ മുൻകൈയെടുത്ത വിക്ക , ഏറ്റവും സ്വാധീനമുള്ള നവപാരമ്പര്യങ്ങളിൽ ഒന്നായി വേറിട്ടുനിൽക്കുന്നു.
ആചാരപരമായ മാന്ത്രികത, ചരിത്രപരമായ പുറജാതീയത , ഇപ്പോൾ അപകീർത്തിപ്പെടുത്തുന്ന മന്ത്രവാദ-സംസ്‌കാര സിദ്ധാന്തം എന്നിവയിൽ നിന്ന് പ്രചോദനം ഉൾക്കൊണ്ടുകൊണ്ട്, വിക്ക പ്രകൃതി, ദൈവിക, വ്യക്തിഗത വളർച്ച എന്നിവയുമായുള്ള ബന്ധത്തെ ഊന്നിപ്പറയുന്നു.
അതുപോലെ, ഇറ്റലിയിലെ സ്ട്രെഗേറിയ, രാജ്യത്തിലെ ക്രിസ്ത്യാനികൾക്ക്മു മ്പുള്ള ആത്മീയ വേരുകളുമായി വീണ്ടും ബന്ധപ്പെടാനുള്ള ആഗ്രഹത്തെ പ്രതിഫലിപ്പിക്കുന്നു.
ഈ നിയോപാഗൻമാരിൽ പലരും " മന്ത്രവാദിനികൾ " എന്ന് സ്വയം തിരിച്ചറിയാൻ തിരഞ്ഞെടുക്കുന്നു, കൂടാതെ അവർ പോസിറ്റീവ് മാജിക് ചെയ്യുന്നുവെന്ന് അർത്ഥമാക്കുന്നതിന് ഈ വാക്കിനെ പുനർനിർവചിക്കുകയും ചെയ്തു.
യൂറോപ്പിലെ സമകാലിക, നവപാഗൻ മന്ത്രവാദം, ചരിത്രപരമായ സ്വാധീനങ്ങൾ, ആധുനിക വ്യാഖ്യാനങ്ങൾ, പുതിയ മതപരമായ പ്രസ്ഥാനങ്ങൾ, അതിവേഗം മാറിക്കൊണ്ടിരിക്കുന്ന ലോകത്ത് ആത്മീയ ആധികാരികതയ്‌ക്കായുള്ള തിരയൽ എന്നിവയുടെ സമന്വയത്തെ പ്രതിഫലിപ്പിക്കുന്ന വിപുലമായ പാരമ്പര്യങ്ങളെ ഉൾക്കൊള്ളുന്നു.
ശ്രീരംഗപട്ടണം ഇംഗ്ലീഷ് വിലാസം https://ml.wikipedia.org/wiki/Srirangapatna ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ദക്ഷിണേന്ത്യൻ സംസ്ഥാനമായ കർണാടകയിലെ മാണ്ഡ്യ ജില്ലയിൽ സ്ഥിതി ചെയ്യുന്ന ഒരു പട്ടണമാണു ശ്രീരംഗപട്ടണം ( കന്നഡ : ಶ್ರೀರಂಗಪಟ್ಟಣ ).
കർണാടക സംസ്ഥാനത്തെ പ്രധാന നഗരങ്ങളിൽ ഒന്നായ മൈസൂറിന്റെ തൊട്ടടുത്ത് സ്ഥിതി ചെയ്യുന്ന ഈ പട്ടണം ചരിത്രപരമായും സാംസ്കാരികപരമായും വളരെ പ്രധാനപ്പെട്ട ഒരു സ്ഥലമാണ്.
ശ്രീരംഗപട്ടണം എന്ന പേരു വന്നത് സ്ഥലത്തെ പ്രധാന ക്ഷേത്രമായ ശ്രീ രംഗനാഥസ്വാമി ക്ഷേത്രത്തിൽ നിന്നാണെന്നു കരുതപ്പെടുന്നു.
എ.ഡി. ഒൻപതാം നൂറ്റാണ്ടിൽ ഗംഗാ രാജവംശം നിർമ്മിച്ച ശ്രീ രംഗനാഥസ്വാമി ക്ഷേത്രം ശ്രീരംഗപട്ടണത്തെ ദക്ഷിണേന്ത്യയിലെ ഏറ്റവും പ്രധാനപ്പെട്ട വൈഷ്ണവ തീർത്ഥാടനകേന്ദ്രമായി മാറ്റി.
വിജയനഗരസാമ്രാജ്യ കാലത്തു തന്നെ ശ്രീരംഗപട്ടണം പ്രധാനപ്പെട്ട ഒരു നഗരമായിരുന്നു.
അക്കാലത്ത് വിജയനഗരത്തിന്റെ സാമന്തരാജ്യങ്ങളായിരുന്ന മൈസൂർ , തലക്കാട് തുടങ്ങിയ പ്രദേശങളുടെ മേൽനോട്ടം വഹിച്ചിരുന്നതു ശ്രീരംഗപട്ടണത്തിൽ നിന്നായിരുന്നു.
വിജയനഗര സാമ്രാജ്യ അവരോഹണത്തിനു ശേഷം മൈസൂരിന്റെ ഭാഗമായി മാറിയ ശ്രീരംഗപട്ടണം, 1947 ൽ ഇന്ത്യ സ്വാതന്ത്ര്യം പ്രാപിക്കുന്നതു വരെ അങ്ങനെ തന്നെ തുടർന്നു.
ഹൈദർ അലിയുടെയും ടിപ്പു സുൽത്താന്റെയും കാലത്ത് മൈസൂരിന്റെ തലസ്ഥാനമായി മാറിയ ശ്രീരംഗപട്ടണം, ടിപ്പു സുൽത്താന്റെ കാലത്തു മൈസൂർ രാജ്യത്തിന്റെ ആധിപത്യം ദക്ഷിണേന്ത്യ മുഴുവനും വ്യാപിച്ചപ്പോൾ ദക്ഷിണേന്ത്യയിലെ ആ കാലഘട്ടത്തിലെ ഏറ്റവും പ്രധാനപ്പെട്ട നഗരങ്ങളിൽ ഒന്നായി മാറി.
ടിപ്പു സുൽത്താന്റെ കൊട്ടാരങ്ങൾ ,കോട്ടകൾ മുതലായവയും, ഇപ്പോൾ സർക്കാർ സംരക്ഷിച്ചു പോരുന്ന, ഇന്തോ-ഇസ്ലാമിക് ശൈലിയിലുള്ള പല ചരിത്രസ്മാരകങ്ങളും ഈ കാലഘട്ടത്തിൽ നിർമ്മിച്ചവയാണ്‌.
ടിപ്പു സുൽത്തൻ ബ്രിട്ടീഷുകാരിൽ നിന്നും വെടിയേറ്റു വീണതും ഈ മണ്ണിലാണ്.
സമുദ്രനിരപ്പിൽ നിന്നും ഉദ്ദേശം 679 മീറ്റർ (2227 അടി) ഉയരത്തിൽ സ്ഥിതി ചെയ്യുന്ന ശ്രീരംഗപട്ടണം യഥാർഥത്തിൽ കാവേരി നദിയാൽ ചുറ്റപ്പെട്ട ഒരു ദ്വീപ് ആണ്.
നദിയുടെ പ്രധാന കൈവഴി പട്ടണത്തിന്റെ കിഴക്കുവശത്തുകൂടിയും, പശ്ചിമവാഹിനി എന്നറിയപ്പെടുന്ന താരതമ്യേന ചെറിയ കൈവഴി പടിഞാറു വശത്തുകൂടിയും ഒഴുകുന്നു.
ബാംഗ്ളൂർ - മൈസൂർ ദേശീയ പാത കടന്നു പോകുന്ന സ്ഥലമായതിനാൽ ശ്രീരംഗപട്ടണത്തിൽ എത്തിച്ചേരുന്നതു അനായാസകരമാണ്.
മാണ്ഡ്യ ജില്ലയിലാണെങ്കിലും ഭൂമിശാസ്ത്രപരമായും സാംസ്കാരികപരമായും ശ്രീരംഗപട്ടണം മൈസൂരിനോടു കൂടുതൽ അടുത്തു നിൽക്കുന്നു.
ശ്രീരംഗപട്ടണത്തിൽ നിന്നും മൈസൂരിലേക്കുള്ള ദൂരം 13 കിലോമീറ്റർ മാത്രമാണ്.
വിനോദസഞ്ചാര കേന്ദ്രങ്ങൾ ശ്രീരംഗനാഥസ്വാമി ക്ഷേത്രം.
ജുമാമസ്ജിദ് ദരിയ ദൌലത് രംഗനതിട്ടു പക്ഷിസങ്കേതം അവലംബം ↑ ↑ കുറിപ്പുകൾ
ശ്രീരംഗപട്ടണം ഉടമ്പടി ഇംഗ്ലീഷ് വിലാസം https://ml.wikipedia.org/wiki/Treaty_of_Seringapatam
മൂന്നാം ആംഗ്ലോ-മൈസൂർ യുദ്ധം അവസാനിപ്പിച്ചുകൊണ്ട് 1792 മാർച്ച് 18 -ന് ബ്രിട്ടീഷ് ഈസ്റ്റ് ഇന്ത്യ കമ്പനിക്ക് വേണ്ടി കോൺവാലിസ് പ്രഭു , ഹൈദരാബാദ് നിസ്സാമിന്റെ പ്രതിനിധിയും, മറാട്ട സാമ്രാജ്യവും , മൈസൂർ ഭരണാധികാരിയായ ടിപ്പു സുൽത്താനും കൂടി ഒപ്പുവച്ച ഒരു കരാറാണ് ശ്രീരംഗപട്ടണം ഉടമ്പടി (Treaty of Seringapatam) .